**ZÁPIS č. 12**

**Z RIADNEHO ZASADNUTIA SPRÁVNEJ RADY TASR**

**15. decembra 2016 so začiatkom o 15.00 h**

**Prítomní členovia správnej rady:** Vladimír Masár, Boris Chovanec, Ján Sand, Richard Kvasňovský

**Ospravedlnení:** , Peter Alakša

**Hostia:** PhDr. Jaroslav Rezník, generálny riaditeľ TASR ,

**Miesto konania:** Bratislava, Dúbravská cesta 14, TASR

Rokovanie v zmysle čl. 3, 5 ods. 1 a čl. 6 Rokovacieho poriadku Správnej rady zvolal predseda rady Vladimír Masár. Konštatoval, že rada je uznášaniaschopná a navrhol program zasadnutia:

**Program:**

1. **Trendy agentúrneho spravodajstva v roku 2016**
2. **Rôzne**

**UZNESENIE č. 35/2016:**

Členovia rady schválili program zasadnutia:

Za : 4 Proti: 0 Zdržal sa: 0

**Uznesenie bolo prijaté.**

1. **Trendy agentúrneho spravodajstva v roku 2016**

Predseda Správnej rady TASR požiadal generálneho riaditeľa, aby oboznámil členov rady s trendami agentúrneho spravodajstva v roku 2016.

Generálny riaditeľ TASR zosumarizoval trendy agentúrneho spravodajstva v roku 2016 do niekoľkých bodov:

* Zvyšovanie profesionálnej úrovne spracovania informácií.
* Dôraz bol kladený na obsah, zároveň aj na univerzálnu formu prezentácie vzhľadom na vzájomnú konkurenčnosť komerčných elektronických, printových a online médií.
* Využívanie najnovších technických a technologických možností pri spracovávaní a prenose informácií k prijímateľovi (TASR Busniss, video servis...)
* Dôraz na analytické spracovanie informácií, preferencia udalostí, nie však byť za každú cenu prvý na úkor faktografického základu.
* Prezentácia informácií, tém a problémov nie však optikou politických zápasov, ale reálnej skutočnosti podloženej overenými faktami
* TASR dbala na vyváženosť a objektívnosť informácií k prezentovaným problémom a udalostiam z vecného i odborného hľadiska.
* V roku 2016 sa zvýšil podiel vlastných spravodajských materiálov, ale aj  analytických príspevkov, reportáží a iných žánrov.

Jaroslav Rezník na záver konštatoval, že rok 2016 bol zo spravodajského hľadiska náročný vzhľadom na domácu politickú scénu (parlamentné voľby, predsedníctvo SR v Rade EÚ) i medzinárodné udalosti (migračná kríza, brexit, teroristické útoky, prezidentské voľby v USA) avšak stanovené ciele TASR sa podarilo úspešne naplniť.

Vladimír Masár poďakoval generálnemu riaditeľovi a otvoril rozpravu počas ktorej členovia rady pozitívne hodnotili prácu manažmentu TASR, ocenili profesionalitu redakčného tímu a kvalitu ďalších agentúrnych zložiek.

Po skončení diskusie predseda rady navrhol uznesenie :

**UZNESENIE č. 36/2016**

SR TASR berie na vedomie informáciu generálneho riaditeľa TASR - Trendy agentúrneho spravodajstva v roku 2016.

 Za: 4 Proti: 0 Zdržal sa: 0

**Uznesenie bolo prijaté.**

**2.    Rôzne**

Členovia správnej rady sa dohodli na termíne ďalšieho zasadnutia 25. januára 2017 (streda) o 15,00 h.

Bratislava 15. 12. 2016

Zapísal: V. Masár v. r.

Predseda správnej rady TASR